รายการระหว่างกัน

1. บุคคลที่มีผลประโยชน์ร่วม

เดิมธนาคารไทยพาณิชย์ จำกัด (มหาชน) ถือหุ้นของบริษัท ทรัพย์ศรีไทย จำกัด (มหาชน)
เกินกว่าร้อยละ 20 ของทุนจดทะเบียนเรียกชำระแล้ว ต่อมาเมื่อวันที่17 พฤศจิกายน 2548
บริษัทได้มีการเปลี่ยนแปลงผู้ถือหุ้นรายใหญ่จากธนาคารไทยพาณิชย์ จำกัด (มหาชน)
เป็นกลุ่มผู้ร่วมลงทุนของนายศุภสิทธิ์ สุขะนินทร์

สัดส่วนการถือหุ้น (%) ณ 31 ธ.ค.

+------------------------+--------+---------+---------+--------------+
|                        | 2555   | 2554    | 2553    | 2552 2551    |
+------------------------+--------+---------+---------+--------------+
|                        |        |         |         |              |
+------------------------+--------+---------+---------+--------------+
| นายศุภสิทธิ์ สุขะนินทร์       | 68.58  | 78.12   | 80.50   | 80.28 71.63  |
|                        |        |         |         |              |
| และกลุ่มผู้เกี่ยวข้อง         |        |         |         |              |
+------------------------+--------+---------+---------+--------------+

2. ลักษณะรายการระหว่างกันที่ผ่านมาและนโยบายในอนาคต

-   ในเดือนกันยายน 2552 บริษัทฯได้เข้าทำสัญญาต่างตอบแทนกับบริษัท เอส เอส ที คลังสินค้า
    จำกัด (บริษัทย่อย) เพื่อให้เช่าพื้นที่คลังสินค้าและให้บริการบริหารสต็อกสินค้า
    พร้อมทั้งบริการที่เกี่ยวข้องอื่น โดยคิดค่าตอบแทนเป็นจำนวนเท่ากับร้อยละ 80
    ของรายได้ค่ารับฝากสินค้าของบริษัทย่อยดังกล่าว (แก้ไขเมื่อวันที่ 1 กรกฎาคม 2553)
    โดยสัญญานี้มีระยะเวลา 3 ปีและสิ้นสุดสัญญาเมื่อวันที่ 30 กันยายน 2555 และเมื่อวันที่ 20
    กันยายน 2555 บริษัทฯได้ลงนามต่ออายุสัญญาดังกล่าวออกไปอีกเป็นระยะเวลา 3 ปี
    นับตั้งแต่วันที่ 1 ตุลาคม 2555 ถึงวันที่ 30 กันยายน 2558

-   เมื่อวันที่ 25 พฤศจิกายน 2554 ที่ประชุมคณะกรรมการของบริษัทฯได้มีมติอนุมัติการเข้า
    ซื้อหุ้นของบริษัท มัดแมน จำกัด บริษัท เอบีพี คาเฟ (ประเทศไทย) จำกัด และบริษัท
    โกลเด้น โดนัท (ประเทศไทย) จำกัด (รวมกันเรียกว่า “กลุ่มบริษัท มัดแมน”)
    โดยต่อมาเมื่อวันที่ 31 พฤษภาคม 2555
    ที่ประชุมคณะกรรมการของบริษัทฯได้มีมติปรับโครงสร้างการถือหุ้น ในกลุ่มบริษัทมัดแมน
    โดยรายละเอียดดังกล่าวได้กล่าวไว้ในหมายเหตุประกอบงบการเงินข้อ 13

-   เมื่อวันที่ 1 มีนาคม 2555 บริษัทฯได้เข้าทำสัญญาอนุญาตให้บริษัท อุตสาหกรรมวิวัฒน์ จำกัด
    (บริษัทย่อย) ทำการผลิตและจำหน่ายผลิตภัณฑ์ภายใต้เครื่องหมายการค้า
    ของบริษัทฯภายในราชอาณาจักรไทยรวมทั้งสิ้น 13 รายการ ซึ่งโดยส่วนใหญ่
    เป็นเครื่องหมายการค้าเกี่ยวกับผลิตภัณฑ์น้ำมันพืชและอาหารสัตว์ โดยตกลงค่าตอบแทนกัน
    ในอัตราร้อยละ 0.5 ของรายได้รวมทั้งหมดของผลิตภัณฑ์ที่จำหน่าย
    ภายใต้เครื่องหมายการค้าดังกล่าว ซึ่งค่าตอบแทนที่บริษัทย่อยจะต้องจ่ายให้กับบริษัทฯนั้น
    ต้องไม่ต่ำกว่า 4,725,000 บาทต่อปี และสัญญานี้มีผลบังคับใช้ตั้งแต่วันที่ 1 มกราคม 2555
    เป็นต้นไป

-   เงินให้กู้ยืมและดอกเบี้ยค้างรับโดยมีสินค้าเป็นประกัน เป็นการให้กู้ยืมเงินแก่บริษัท
    อุตสาหกรรมวิวัฒน์ จำกัด “(บริษัทย่อย)” โดยนำวัตถุดิบ และสินค้าสำเร็จรูป
    มาค้ำประกันการกู้ยืมดังกล่าว มีวงเงินให้กู้ไม่เกิน 600 ล้านบาท มีอัตราดอกเบี้ยเท่ากับ MMR
    (แก้ไขเมื่อวันที่ 10 มกราคม 2555) และมีกำหนดชำระคืนเงินต้นภายใน 120
    วันนับแต่วันที่มีการจ่ายเงินสินเชื่อ

-   เงินให้กู้ยืมระยะสั้นและดอกเบี้ยค้างรับเป็นการให้กู้ยืมเงินแก่บริษัท มัดแมน จำกัด
    (บริษัทย่อย) ในรูปของตั๋วสัญญาใช้เงินมีอัตราดอกเบี้ยร้อยละ 4.35 – 5.875 ต่อปี
    และมีกำหนดชำระคืนเมื่อทวงถาม

-   เมื่อวันที่ 29 กุมภาพันธ์ 2555 บริษัท อุตสาหกรรมวิวัฒน์ จำกัด (“บริษัทย่อย”)
    ได้ลงทุนในบริษัทย่อยแห่งใหม่คือบริษัท ส่งเสริมปศุสัตว์ไทย จำกัด
    ซึ่งเป็นบริษัทที่จัดตั้งขึ้นใหม่เพื่อประกอบกิจการนำเข้าอาหารสัตว์มาจัดจำหน่ายในประเทศ

-   เมื่อวันที่ 12 มิถุนายน 2555 บริษัท มัดแมน จำกัด (“บริษัทย่อย”) ได้ลงทุนในบริษัทย่อย
    แห่งใหม่คือบริษัท โกลเด้น สกู๊ป จำกัด ซึ่งเป็นบริษัทที่จัดตั้งขึ้นใหม่
    เพื่อประกอบกิจการจำหน่ายอาหารและเครื่องดื่ม

3. ความเห็นเกี่ยวกับรายการระหว่างกันระหว่างบริษัท บริษัทย่อย บริษัทร่วม
และบุคคลที่มีผลประโยชน์ร่วม

ในระหว่างปี บริษัทและบริษัทย่อยมีรายการธุรกิจที่สำคัญกับบุคคล หรือกิจการที่เกี่ยวข้องกัน
รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทและบุคคลหรือกิจการที่เกี่ยวข้องกันเหล่านั้น
ซึ่งเป็นไปตามปกติธุรกิจ (รายละเอียดตามหมายเหตุประกอบงบการเงินรวม ข้อ 6)

  4. นโยบายและแนวโน้มการทำรายการระหว่างกันในอนาคต

รายการระหว่างกันของบริษัทที่เกิดขึ้นและอาจเกิดขึ้นต่อไปในอนาคตจะเป็นราย
การที่ดำเนินการทางธุรกิจตามปกติเช่นเดิม ไม่มีรายการใดเป็นพิเศษ ไม่มีการถ่ายเทผลประโยชน์
ระหว่าง บริษัท บริษัทย่อย กับบุคคลที่เกี่ยวข้อง นอกจากนี้คณะกรรมการบริษัทจะต้องปฏิบัติให้เป็นไป

ตามกฎหมายว่าด้วยหลักทรัพย์ และตลาดหลักทรัพย์และข้อบังคับ ประกาศ คำสั่ง หรือข้อกำหนด
ของตลาดหลักทรัพย์แห่งประเทศไทยรวมตลอดถึงการปฏิบัติตามข้อกำหนดเกี่ยวกับการเปิดเผยข้อมูล
การทำรายการเกี่ยวโยง และการได้มาหรือจำหน่ายทรัพย์สินที่สำคัญของบริษัท หรือบริษัทย่อย
ตามมาตรฐานการบัญชีที่กำหนดโดยสมาคมนักบัญชีและผู้สอบบัญชีรับอนุญาตแห่งประเทศไทย